Youngstorget (Oslo)

Youngstorget (1–5, 2–6) er et torg i sentrum av Oslo. Det ligger mellom Storgata og Møllergata, midt i Torggata.
Det ble anlagt i 1846. 

Torget er oppkalt etter kjøpmann, grosserer og stortingsrepresentant Jørgen Young som eide Youngsløkken som gaten går over. Gaten og torget fikk navn i bystyret 2. februar 1951. Fra 1852 til 1951 het det Nytorvet, selv om det alltid ble kalt Youngstorget på folkemunne.

Rundt torget ligger blant annet Folketeaterbygningen, Folkets Hus, Venstres Hus og den tidligere hovedpolitistasjonen i Møllergata 19. Her har arbeiderbevegelsen sine store møter 1. mai. Landsorganisasjonen i Norge holder til her, og de fleste av arbeiderbevegelsens organisasjoner ligger i strøket.

Torget er i dag hovedtorget i Oslo hvor det blir solgt grønnsaker, frukt og bær, og en fast dag i uken er eggselgerne på plass. I sommerhalvåret er det også boder med blant annet souvenirer og solbriller til salgs.Et levende Youngstorg!  fra Aktiv i Oslo (Besøkt 20. januar 2014) Fra 2015 arrangeres julemarked der i desember. 

 Historie 
Torget ble etablert i 1846 for å ta hånd om torghandelen i byen og ta over deler av aktiviteten som inntil da hadde gått for seg på Stortorvet. Området var på dette tidspunkt nærmest en grusplass på leiregrunn.Norske gater og plasser,  side 201  Meningen var at bøndene skulle selge landbruksproduktene sine her, men torget utviklet seg til å bli et sted de solgte kyr.Oslo byleksikon, side 633 Dette endret seg etter hvert utover i 1850-årene.

Rett inntil torget lå Vaterland kirkegård for fattigvesenet frem til 1811.Oslo byleksikon, side 610 I årene 1862-66 bygde kommunen politistasjon, fengsel og rettslokaler på tomten.

 Bygninger rundt torget 
mini|Basarhallene på Youngstorget som lå der Folketeatret ligger nå. Fontenen til venstre i forgrunnen ble satt opp på torget i 1880. Bildet er fra rundt 1890-1900.
mini|venstre|Folketeatret, tegnet av Morgenstierne & Eide i art deco-stil, oppført 1935.
Youngstorget nummer 1 er en bygård i mur fra rundt 1870–1900 med tilhørende bakgård.
Den ligger på samme side som Folketeaterbygningen, på hjørnet mot Youngs gate. Fremskrittspartiet hadde lokaler i gården frem til det flyttet til Karl Johans gate. Gården med bakbygning er lokalt listeført som bevaringsverdig og er oppført som kulturminne.Bygårdsanlegg - Youngstorget 1  i Riksantikvarens nettsted kulturminnesok.no
mini|Hjørnebilde av Stensbakgården i Youngstorget nummer 5.

I nummer 2 ligger Folketeaterbygningen, tegnet av Morgenstierne & Eide i art deco i 1935, og hovedkontoret til Arbeiderpartiet. Frem til Operahuset i Bjørvika sto ferdig i 2008 holdt Den norske opera til her. I toppetasjen ligger restaurant Stratos. Bygningen er fredet.Folketeaterbygningen  i Riksantikvarens nettsted kulturminnesok.no

Der Folketeaterbygningen ligger lå det basarhaller tidligere; tre bygninger ved siden av hverandre; Thaulowbasaren, Gjerdrumbasaren og Glasshusene. I kjelleren under den ene basaren var det innredet en stor ølhall, hvor det var opptredener av blant annet visesangere. Initiativet til dette var tatt av maleren Frits Thaulow. Basarhallene ble revet i begynnelsen av 1930-årene for å gi plass til Folketeatret.Oslo byleksikon, side 68

Både nummer 3 og nummer 4 var opprinnelig bygårder i mur fra rundt 1870-1900. Nummer 3 er en hjørnegård som ligger på samme side som Folketeatret med den ene siden ut mot Pløens gate/Eva Kolstads gate. Bygningen var gullistet, men ble revet i 2017. Nummer 4 ligger på den andre siden ved Torggata og er oppført som kulturminne.Bygårdsanlegg - Youngstorget 3  i Riksantikvarens nettsted kulturminnesok.noBygårdsanlegg - Youngstorget 4  i Riksantikvarens nettsted kulturminnesok.no
mini|venstre|Den gamle politistasjonen, tegnet av Jacob Wilhelm Nordan, oppført 1866 med basarene under.
Tvers overfor nummer 4 på den andre siden av Torggata ligger Stensbakgården i nummer 5. Den er opprinnelig fra 1898 og er tegnet av Kristen Rivertz. Dette er en av de mange kjente forretningsgårdene i Oslo av Rivertz på 1890-tallet.Kristen Tobias Rivertz (1862-1937) Arc! ved Geir Tandberg Steigan
Den er kalt opp etter Petter Stensbaks jernvarehandel som lå i bygningen fra 1924. Gården brant to ganger på 1990-tallet og ble gjenreist bak den gamle rehabiliterte fasaden. Arkitekt for prosjektet var Eivind Eriksen. Bygningen er et kulturminne.Bygårdsanlegg - Stensbackgården - Youngstorget 5  i Riksantikvarens nettsted kulturminnesok.no 

På en høyde over plassen - tvers overfor Folketeatret - ligger den tidligere politistasjonen Møllergata 19. Bygningen var den første som kom på plass etter at torget var blitt anlagt i 1846. Byggeperioden varte fra 1862 til 1866. Arkitekt var Jacob Wilhelm Nordan, som også sto for en utvidelse av bygget i 1877.Oslo byleksikon, side 376
Møllergata 19 fungerte som politistasjon frem til det nye Grønland politistasjon sto ferdig i 1978.Oslo byleksikon, side 452
Nummer 19 og øvrige områder i Regjeringskvartalet er kulturminner.Offentlig institusjon - Regjeringskvartalet - Akersgata/Teatergata/Møllergata/Einar Gerhardsens plass   i Riksantikvarens nettsted kulturminnesok.no 
mini|Folkets Hus er hovedkvarteret til LO.
Nordan har også tegnet basarene, som ligger under på gatenivå, med åpne buer mot Youngstorget. Basarene kalles Youngstorgets basar, eller Nytorvets basar, og er fra samme periode som utvidelsen av Møllergata 19. Det hadde 40 rom da bygget var nytt. Meningen var at basarene skulle fungere som avlasting for Basarene ved Oslo domkirke. Basarhallane er også et kulturminne.Handelsanlegg - Nytorvet - Youngstorget   i Riksantikvarens nettsted kulturminnesok.no Basarene har adresse Youngstorget 6.

Dagens Folkets Hus  har adresse Youngs gate 11 og ble reist i to byggetrinn etter tegninger av Knut Knutsen.Oslo byleksikon, side 170
Huset er administrasjonsbygg for LOs sekretariat og for flere fagorganisasjoner. Det er lokalt listeført som kulturminne.Annen bygningslokalitet - Folkets hus - Youngs gate/Møllergata   i Riksantikvarens nettsted kulturminnesok.no

 Fredsmonumentet 
Etter oppussing av torget i 1990-årene ble det utplassert en bauta for fred. Den er reist av Nei til atomvåpen, Landsorganisasjonen i Norge og forbundene, med støtte fra Legatet til Oslo bys forskjønnelse, Oslo kommune, Utenriksdepartementet, Samvirke forsikring, Landsbanken og A-pressen. Bautaen er utført av Hagbart Solløs og har inskripsjonen «Fred – Solidaritet – Rettferdighet. Aldri mer Hiroshima». Et minne fra Hiroshima ligger nedfelt i glass og stein fra 0-punktet i Hiroshima, i front av bautaen. 

 Trivia 
 Akershus Amts Landhusholdningsselskab holdt fredag 4. september 1857 et stort dyrskue «på Thorvald Meyers løkke og på den delen av Youngsløkken, som alt i 1846 var blitt opparbeidet til torg» (Edvardsen 2005:50). Initiativtakeren, landbrukslærer Niels Wetlesen fra Abildsø gård, mottok selv flere premier for sine egne «Fækreature og Svin».

 Referanser 

 Litteratur 
 Butenschøn, Peter 2012: Norske gater og plasser : våre viktige byrom gjennom 200 år, forlaget Press 2012, ISBN 978-82-7547-573-0
 Edvardsen, Erik Henning 2005: «Karnappmannen - og andre viderverdigheter fa vår nære historie - del 10» (s. 50-51). Leif-Dan Birkemoe et al. (red.): Sothøna. Østensjøvannets Venner Nr. 30 - oktober 2005 - Årgang 16.
 Tvedt, Knut Are (red) 2010: Oslo byleksikon. Oslo: Kunnskapsforlaget, ISBN 978-82-573-1760-7

 Eksterne lenker 

 Prosjekt Et levende Youngstorg – offisiell hjemmeside


Kategori:Plasser i Oslo
Kategori:Veier i bydel St. Hanshaugen
Kategori:Kulturminner i bydel St. Hanshaugen